अम्बाला में सिलेंडर से गैस चोरी करने वाले गिरोह का पर्दाफाश
Channel: Arth Parkash TV
Date: 28/07/2022

अंबाला में सिलेंडर से गैस चोरी करके ब्लैक में बेचने वाले गिरोह का पर्दाफाश हुआ है । CID अंबाला ने रेड करते हुए 35 अवैध गैस सिलेंडर बरामद किए । CID ने मौके से तीन आरोपियों को भी पकड़ा है। CID ने गुप्त सूचना मिली थी कि अंबाला सिटी में खन्ना पैलेस के निकट स्थित एक डेयरी में सिलेंडर से गैस चोरी करके ब्लैक में बेचा जा रहा है। आज विशेष टीमें गठित करते खाद्य आपूर्ति विभाग के अधिकारियों के साथ टीम ने संयुक्त रूप से रेड की। प्रत्येक सिलेंडर से 2 किलो तक चोरी करते थे आरोपी ! खाद्य आपूर्ति विभाग की इंस्पेक्टर बिरमा देवी व इंस्पेक्टर भूपेंद्र सिंह ने मौके पर सिलेंडर की बारीकी से जांच की। जांच में सामने आया कि आरोपी भरे सिलेंडर से डेढ़ से 2 किलो गैस चोरी करते थे और खाली सिलेंडर को भरकर उसे ब्लैक में बेचते थे। टीम ने मौके से 35 सिलेंडर बरामद किए हैं। इनमें एक कमर्शियल समेत 34 HP, भारत और इंडियन गैस के सिलेंडर शामिल थे। पिछले लंबे समय से चल रहा धंधा इंस्पेक्टर बिरमा देवी ने बताया कि यहां धंधा पिछले लंबे समय से चल रहा है। 4-5 माह पहले भी विभाग ने यहां रेड करके 45 सिलेंडर बरामद करते हुए विभागीय कार्रवाई की थी, लेकिन आरोपी फिर सक्रिय हो गए। टीम ने अंबाला के नया गांव निवासी राम प्रसाद, पंजाब के गांव दड़वा निवासी मलकीत सिंह तथा हीरा नगर अंबाला सिटी निवासी सुखचैन सिंह को पकड़ा है। आरोपियों को पुलिस चौकी नंबर-3 में सौंप दिया है। 
#breakingnews #viralvideo #headlines #latestnews #arthprakashtv